****

**ประกาศองค์การบริหารส่วนตำบลเมืองน้อย**

**เรื่อง ประชาสัมพันธ์โครงการสำรวจข้อมูลที่ดินและสิ่งปลูกสร้างในเขตองค์การบริหารส่วนตำบลเมืองน้อย**

-----------------------------------

ตามพระราชบัญญัติภาษีที่ดินและสิ่งปลูกสร้าง พ.ศ.2562 มีผลบังคับใช้โดยให้อำนาจ

องค์กรปกครองส่วนท้องถิ่นจัดเก็บภาษีที่ดินและสิ่งปลูกสร้าง ตั้งแต่วันที่ 1 มกราคม พ.ศ.2563 เป็นต้นไป

เพื่อให้การปฏิบัติตาม พระราชบัญญัติภาษีที่ดินและสิ่งปลูกสร้าง พ.ศ. 2562 เป็นไปด้วยความ

ถูกต้อง อาศัยอำนาจมาตรา 26 และ 27 แห่งพระราชบัญญัติภาษีที่ดินและสิ่งปลูกสร้าง พ.ศ.2562 องค์การบริหารส่วนตำบลเมืองน้อย จึงประกาศสำรวจข้อมูลที่ดินและสิ่งปลูกสร้าง ตามวัน เวลา และสถานที่ได้กำหนดไว้แนบท้ายประกาศนี้ จึงขอความร่วมมือเจ้าของที่ดินและสิ่งปลูกสร้างในเขตองค์การบริหารส่วนตำบลเมืองน้อย ให้ความร่วมมือและให้ข้อมูลรายละเอียดที่ดินและสิ่งปลูกสร้างแก่เจ้าพนักงานสำรวจ

หากมีข้อสงสัยประการใดสามรถติดต่อสอบถามได้ที่ กองคลัง งานจัดเก็บรายได้ องค์การบริหาร

ส่วนตำบลเมืองน้อย หมายเลขโทรศัพท์ 045-812012

จึงประกาศให้ทราบโดยทั่วกัน

 ประกาศ ณ วันที่ 2 เดือน สิงหาคม พ.ศ. 2562

 (นายไพบูลย์ คำศรี)

 นายกองค์การบริหารส่วนตำบลเมืองน้อย

****

**ประกาศองค์การบริหารส่วนตำบลเมืองน้อย**

**เรื่อง ประชาสัมพันธ์โครงการสำรวจข้อมูลที่ดินและสิ่งปลูกสร้างในเขตองค์การบริหารส่วนตำบลเมืองน้อย**

-----------------------------------

 ด้วยองค์การบริหารส่วนตำบลเมืองน้อย จะดำเนินการสำรวจภาษีที่ดินและสิ่งปลูกสร้างที่ตั้งอยู่ภายในเขตองค์การบริหารส่วนตำบลเมืองน้อย เพื่อประโยชน์ในการประเมินและจัดเก็บภาษีที่ดินและสิ่งปลูกสร้างตามพระราชบัญญัติภาษีที่ดินและสิ่งปลูกสร้าง พ.ศ.2562 โดยกำหนดระยะเวลาดำเนินการดังกล่าวตั้งแต่วันที่ 1 ตุลาคม 2562 เป็นต้นไป

ดังนั้น จึงขอความร่วมมือและความสะดวกจากเจ้าของหรือผู้ครองครองที่ดินและสิ่งปลูกสร้างที่ตั้งอยู่ในเขตองค์การบริหารส่วนตำบลเมืองน้อย โปรดให้ข้อมูลกับพนักงานสำรวจขององค์การส่วนตำบลเมืองน้อย เช่น ข้อมูลเกี่ยวกับประเภท จำนวน ขนาด ของที่ดินและสิ่งปลูกสร้าง การใช้ประโยชน์ที่ดินและสิ่งปลูกสร้าง และรายละเอียดอื่น รวมทั้งเอกสารหลักฐานต่างๆที่เกี่ยวข้องเป็นต้น

จึงประกาศให้ทราบโดยทั่วกัน

 ประกาศ ณ วันที่ 30 เดือน สิงหาคม พ.ศ. 2562

 

 (นายไพบูลย์ คำศรี)

 นายกองค์การบริหารส่วนตำบลเมืองน้อย

****

**ประกาศองค์การบริหารส่วนตำบลเมืองน้อย**

**เรื่อง แบบบัญชีรายการที่ดินและสิ่งปลูกสร้าง(ภ.ด.ส.3) ประจำปี 2563**

-----------------------------------

 อาศัยอำนาจตามความในมาตรา 39 ตามพระราชบัญญัติภาษีที่ดินและสิ่งปลูกสร้าง พ.ศ.2562 มาตรา 30 และตามะระเบียบกระทรวงมหาดไทยว่าด้วยการี่สำรวจมาแล้วมาจัดทำบัญชีรายการที่ดินและ สิ่งปลูกสร้าง และเพื่อประกาศไว้ ณ สำนักงานหรือที่ทำการขององค์กรปกครองส่วนท้องถิ่น หรือสถานที่อื่นตาม ที่เห็นสมควร และจัดส่งให้ผู้เสียภาษีแต่ละรายทราบนั้น

องค์การบริหารส่วนตำบลเมืองน้อย ได้ดำเนินการสำรวจที่ดินและสิ่งปลูกสร้าง และได้จัดทำบัญชีรายการที่ดินและสิ่งปลูกสร้าง ตามกฎหมายข้างต้นเป็นที่เรียบร้อยแล้ว จึงขอให้เจ้าของ/ผู้ครอบครอง/ ผู้ใช้ประโยชน์ที่ดินและสิ่งปลูกสร้าง แนบท้ายประกาศนี้

อนึ่ง หากเจ้าของที่ดินและสิ่งปลูกสร้างพบว่ามีข้อมูลในบัญชีรายการที่ดินและสิ่งปลูกสร้างไม่ถูกต้อง สามารถแจ้งขอแก้ไขรายการดังกล่าวได้ภายใน 15 วัน นับแต่วันที่ได้รับหนังสือฉบับนี้ ณ กองคลัง องค์การบริหารส่วนตำบลเมืองน้อย ในวันและเวลาราชการ เพื่อองค์การบริหารส่วนตำบลเมืองน้อย จักได้ดำเนินการตรวจสอบข้อมูลอีกครั้ง

จึงประกาศให้ทราบโดยทั่วกัน

 ประกาศ ณ วันที่ 30 เดือน มีนาคม พ.ศ. 2563

 

 (นายไพบูลย์ คำศรี)

 นายกองค์การบริหารส่วนตำบลเมืองน้อย

****

**ประกาศองค์การบริหารส่วนตำบลเมืองน้อย**

**เรื่อง ประกาศการขยายระยะเวลาในการชำระภาษีประเภท ภาษีที่ดินและสิ่งปลูกสร้าง ตามพระราชบัญญัติภาษีที่ดินและสิ่งปลูกสร้าง พ.ศ.2562**

-----------------------------------

 ตามที่พระราชบัญญัติภาษีที่ดินและสิ่งปลูกสร้าง พ.ศ.2562 กำหนดให้องค์กรปกครอง ส่วนท้องถิ่นเริ่มจัดเก็บภาษีที่ดินและสิ่งปลูกสร้าง ตั้งแต่วันที่ 1 มกราคม พ.ศ.2563 เป็นต้นไป นั้น ได้ประกาศมีการขยายระยะเวลาการชำระภาษี ที่ดินและสิ่งปลูกสร้าง ตามมาตรา 14 วรรคหนึ่ง แห่งพระราชบัญญัติภาษีที่ดินและสิ่งปลูกสร้าง พ.ศ.2562 และไม่กระทบสิทธิของประชาชนผู้เสียภาษี ให้อำนาจผู้บริหารสามารถขยายเวลาหรือเลื่อนกำหนดเวลาในการชำระหรือแจ้งรายการต่าง ๆ จึงขอขยายเวลาการดำเนินการตามพระราชบัญญัติภาษีที่ดินและสิ่งปลูกสร้างออกไป ตามระยะเวลาดังต่อไปนี้

1. การแจ้งประเมินภาษี ทำการแจ้งให้แล้วเสร็จ **ภายในเดือน กันยายน พ.ศ.2563**

2. การชำระภาษี ผู้ชำระภาษีจะต้องชำระให้แล้วเสร็จ **ภายในเดือน ตุลาคม พ.ศ.2563 นี้เท่านั้น**

3. วิธีการผ่อนชำระภาษี สำหรับผู้ที่มียอดชำระเกิน 3,000 บาท เท่านั้น **(หากมียอดต่ำกว่า 3,000 บาท กรุณา ชำระเต็มจำนวน)**

ซึ่งการชำระภาษีแบบการแบ่งชำระ จะแบ่งออกเป็น 3 งวด ดังนี้

* งวดที่ 1 จะต้องชำระ ภายในเดือน ตุลาคม พ.ศ.2563
* งวดที่ 2 จะต้องชำระ ภายในเดือน พฤศจิกายน พ.ศ.2563
* งวดที่ 3 จะต้องชำระ ภายในเดือน ธันวาคม พ.ศ.2563

4. กรณีชำระภาษีเกินกำหนดระยะเวลาชำระ ทางเทศบาลจะมีหนังสือการแจ้งเตือนภาษีค้างชำระ ภายในเดือน พฤศจิกายน พ.ศ.2563

5. การแจ้งรายการภาษีค้างชำระให้กับสำนักงานที่ดินหรือสำนักงานที่ดินสาขา ภายในเดือนธันวาคม พ.ศ.2563

จึงประกาศให้ทราบโดยทั่วกัน

 ประกาศ ณ วันที่ 30 เดือน มีนาคม พ.ศ. 2563

 

 (นายไพบูลย์ คำศรี)

 นายกองค์การบริหารส่วนตำบลเมืองน้อย